en da da da da af de de fr en de da da da da da da fr sv da nl de da da nn da da da da da da da da da da da de id da da da sv da da da da sv da sv en en da nl sv sv da en en da da da en da da en da da da da da fr sv da nl de da de en da da da da da fr sv da nl de en da da da da da da da da da da da da da da da sv de da it da sv da da da da sv es da da en da da en en en de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Trailcenter Bornholm - Almindingen
Prøv kræfter med det bornholmske urfjeld. I Almindingen på Bornholm finder du mountainbikespor som minder om det, du kan opleve i vores mere bjergrige nabolande. Sporene er anlagt med fokus på sjove og udfordrende nedkørsler og lægger op til mange timers leg på cyklen.
Trailcenter Bornholm i Almindingen er ikke spor som man kender dem fra resten af Danmark. Sporene ligger mange steder direkte på klipperne og det stejle og vekslende terræn giver meget stor variation i sporenes forløb og sværhedsgrader. Der er heller ikke tale om en klassisk rundtur, men om et vidt forgrenet netværk af spor. Spornetværket består af spor i sværhedsgraderne let til svær. Sporenes fokus er på sjove og udfordrende nedkørsler med godt flow, og derfor deler mange af nedkørslerne en fælles opkørsel. Længden på sporene veksler mellem få hundrede meter og 2-3 km. Der er anlagt et spor, som forbinder spornetværket ved Rytterknægten med sporene i kommuneskoven Vestermarie Plantage. Kører man alle sporene både i Almindingen og i Vestermarie Plantage, har man kørten samlet tur på ca. 40 km.
De blå spor Sneglesporet, Skildpadden og Citronmånen er de nemmeste at køre, så vi anbefaler, at man begynder der, hvis det er første gang, man er i området. Mange af de øvrige blå spor ligger i den svære ende af sværhedsgraden, og flere af de røde og sorte spor er - set i en dansk sammenhæng - særdeles teknisk svære. De fleste af sporene omkring Rytterknægten er befæstet med knust granit, mens sporene i Vestermarie Plantage primært forløber på jord.
Sporene må gerne benyttes af eksempelvis gående og løbere, så vær altid opmærksom og tilpas din fart, så du kan nå at bremse, hvis der uventet dukker andre brugere op på sporet. Sæt farten ned og ring med klokken (eller brug et venligt “hej”) og hils høfligt, når du skal passere gående eller andre cyklister.
Kør hvor du må
Ifølge lovgivningen må du - uden for MTB-sporene - kun køre på veje og stier, som er egnede til en almindelig cykel.
Pas på dig selv
Kør efter evne og stå også gerne af cyklen og inspicer de teknisk svære strækninger, inden de køres første gang. Husk altid cykelhjelm. Gerne også knæbeskyttere, rygskjold og handsker.
Sporene bygges og vedligeholdes af frivillige sporbyggere. Hvis du vil hjælpe eller støtte dem økonomisk, kan du finde mere info i Facebookgruppen Trailbuilders Bornholm.
Faciliteter i området: Cabin Delux ved Rytterknægten sælger kaffe, drikkevarer, lækkerier og snacks - i åbningstiden kan man låne cykelværktøj. Se aktuelle åbningstider på Cabin Delux' Facebookside. Toilettet i cafe-bygningen er helårsåbent. Der er vandpost på cafe-bygningens yderside.
Print og tag med
Oplever du problemer med ruterne, så kontakt Obfuscated Email
Sporene er blevet til i samarbejde med Trailbuilders Bornholm og med støtte fra Bornholms Regionskommune og flere fonde.
10 Spir Hall of Fame - sådan kommer du med
Har du gennemført en rute i alle 10 områder, kan du blive optaget i 10 Spir Hall of Fame. For at blive optaget skal du sende en mail til Obfuscated Email
Skriv dit navn, eventuelt MTB-klub, og i hvilken periode du har kørt ruterne.
Besøg flere af de 10 Spir
Bidstrup  Blåbjerg  Hareskoven  Klinteskoven  Klosterheden  Nordskoven  Rold Skov St. Dyrehave og Tokkekøb  Svinkløv
Trailcenter Bornholm - Almindingen
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden